
РЕПУБЛИКА СРБИЈА						
ОПШТИНА ЛАПОВО
СКУПШТИНА ОПШТИНЕ
Број: 002829983 2026 08233 001 000 060 107 04 018
Датум: 12. јун 2026. године
ЛАПОВО

На основу члана 13. став 2. и члана 203. Закона о здравственој заштити („Службени гласник Републике Србије“, број 25/19 и 29/25), члана 40. Статута општине Лапово („Службени гласник општине Лапово“, број 13/25) и члана 3. Одлуке о начину одређивања мртвозорника и утврђивању времена и узрока смрти лица умрлих изван здравствене установе („Службени гласник општине Лапово“, број 3/26), Скупштина општине Лапово, на седници одржаној дана 12. јуна 2026. године, донела је

РЕШЕЊЕ
О ОДРЕЂИВАЊУ ДОКТОРА МЕДИЦИНЕ ЗА СТРУЧНО УТВРЂИВАЊЕ ВРЕМЕНА И УЗРОКА СМРТИ ЛИЦА УМРЛИХ ИЗВАН ЗДРАВСТВЕНЕ УСТАНОВЕ НА ТЕРИТОРИЈИ ОПШТИНЕ ЛАПОВО


I   За докторе медицине за стручно утврђивање времена и узрока смрти лица умрлих изван здравствене установе на територији општине Лапово, на период од три године, одређују се:

1. др Невенка Вујаклија, доктор медицине,
2. др Мирела Ћибић Златковић, доктор медицине,
3. др Бојана Којић, доктор медицине.

II	Доктори медицине из тачке I овог решења обављају послове мртвозорства у складу са Законом о здравственој заштити, Одлуком о начину одређивања мртвозорника и утврђивању времена и узрока смрти лица умрлих изван здравствене установе и другим важећим прописима.

III  Даном ступања на снагу овог решења, престаје да важи Решење Скупштине општине Лапово о именовању доктора медицине за стручно утврђивање времена и узрока смрти лица умрлих ван здравствене установе и издавање потврде о смрти, за територију општине Лапово („Службени гласник општине Лапово“,  број 8/2025).

IV  Ово решење објавити у „Службеном гласнику општине Лапово“.




О б р а з л о ж е њ е

Правни основ за доношење Решења о одређивању доктора медицине за стручно утврђивање времена и узрока смрти лица умрлих изван здравствене установе на територији општине Лапово садржан је у члану 13. став 2. и члану 203. Закона о здравственој заштити („Службени гласник Републике Србије“, број 25/19 и 29/25), којима је прописано да јединица локалне самоуправе обезбеђује рад мртвозорске службе на својој територији и да надлежни орган јединице локалне самоуправе одређује докторе медицине за стручно утврђивање времена и узрока смрти лица умрлих изван здравствене установе и издавање потврде о смрти, док је тачком 64. Упутства о вођењу матичних књига и обрасцима матичних књига („Службени гласник РС“, број 93/2018, 24/2022 и 88/2023) прописано да, ако је лице умрло ван здравствене установе, уз пријаву се прилаже потврда о смрти коју издаје лекар кога је одредила скупштина општине за утврђивање времена и узрока смрти и издавање потврде о смрти.

Правни основ садржан је и у члану 40. Статута општине Лапово („Службени гласник општине Лапово“, број 13/25), као и члану 3. Одлуке о начину одређивања мртвозорника и утврђивању времена и узрока смрти лица умрлих изван здравствене установе („Службени гласник општине Лапово“, број 3/26), којим је прописано да Скупштина општине одређује мртвозорнике на предлог Општинског већа, након спроведеног јавног конкурса.

Општинско веће општине Лапово расписало је Јавни конкурс за одређивање доктора медицине за стручно утврђивање времена и узрока смрти лица умрлих изван здравствене установе на територији општине Лапово, у складу са Одлуком о начину одређивања мртвозорника и утврђивању времена и узрока смрти лица умрлих изван здравствене установе и образовало Комисију за спровођење Јавног конкурса за одређивањe мртвозорника.

По спроведеном поступку Јавног конкурса, Комисија за спровођење Јавног конкурса за одређивањe мртвозорника за територију општине Лапово утврдила је да кандидати наведени у диспозитиву овог решења испуњавају све прописане услове за одређивање за мртвозорнике, те је у складу са својим задатком сачинила Извештај о спроведеном конкурсу и нацрт Решења о одређивању доктора медицине за стручно утврђивање времена и узрока смрти лица умрлих изван здравствене установе на територији општине Лапово.

Општинско веће је, на основу извештаја Комисије, утврдило Предлог решења и доставило га Скупштини општине Лапово на одлучивање.

Имајући у виду наведено, донето је решење као у диспозитиву.


ПРЕДСЕДНИЦА
Мирела Раденковић

